মণিপুরের বিজেপি নেতাদের বিপাকে ফেললেন মোদি

ওয়েব ডেস্ক: মণিপুর (Manipur) গিয়ে NDA ও BJP বিধায়ক- নেতাদের বিপাকে ফেললেন নরেন্দ্র মোদি (Narendra Modi)! বিজেপি হাই কম্যান্ডের কাজে ওই রাজ্যের এনডিএ বিধায়কদের ক্ষোভ বাড়ছেই। বিজেপি বিধায়করা এখনই সরকার গড়তে চায়। কিন্তু মণিপুরে গিয়েও সরকার গঠনের কোনও ইঙ্গিত দেননি মোদি। মোদি সরকারের এই অবস্থানে ক্ষুব্ধ হয়ে মণিপুরের একাধিক বিজেপি নেতা দল ছেড়েছেন। এরপর কী হবে??

মণিপুরের বিজেপি নেতাদের বিপাকে ফেলে দিল খোদ নরেন্দ্র মোদি সরকার (Modi Government)। কেন্দ্র জানিয়েছে, মণিপুর থেকে এখনই রাষ্ট্রপতি শাসন তুলে নেওয়ার ভাবনা কেন্দ্রের নেই। দিল্লির শীর্ষ সূত্রের বক্তব্য, মণিপুরের পরিস্থিতি স্বাভাবিক হতে এখনও যথেষ্ট সময় লাগবে। এক সরকারি সূত্রের কথায়,২০২৭ -এর ফেব্রুয়ারি- মার্চে মণিপুরে বিধানসভা নির্বাচন (Manipur Assembly Election) হওয়ার কথা। সেই নির্বাচনের পরেই রাজ্যে নতুন সরকার গঠন হতে পারে। মণিপুর নিয়ে মোদি সরকারের এই অবস্থানে চূড়ান্ত বিপাকে মণিপুরের বিজেপি নেতারা। কবে থেকে মণিপুরে রাষ্ট্রপতি শাসন উঠবে, তার কোনও ইঙ্গিতও মেলেনি মোদির মণিপুরের বক্তৃতায়। এদিকে মণিপুরের বিজেপি নেতারা এখনই সরকার গঠন করতে চাইছেন। সরকার গঠনের দাবি নিয়ে গেরুয়া-বিধায়করা দেখা করেছেন রাজ্যপালের সঙ্গেও। চলতি বছরের ফেব্রুয়ারিতে বিজেপি সরকারের মুখ্যমন্ত্রী এন বীরেন সিং ইস্তফা দেন। তার পরেই কেন্দ্র মণিপুরে রাষ্ট্রপতি শাসন জারি করে। গত আগস্টে সংসদে বিল এনে রাষ্ট্রপতি শাসনের মেয়াদ ৬ মাস বাড়ানো হয়েছে। যদিও মণিপুরের বিজেপি নেতারা এই রাষ্ট্রপতি শাসনের মেয়াদ বাড়ানোর বিপক্ষে ছিলেন।

আরও পড়ুন: অনুদান নিলে কলকাতার পুজো মণ্ডপে রাখতে হবে মোদির ছবি !

নরেন্দ্র মোদির সরকারের এই অবস্থানে ক্ষুব্ধ হয়ে ইতিমধ্যেই মণিপুরের একাধিক বিজেপি নেতা দল ছেড়েছেন। দলত্যাগের পাইপলাইনে আরও একাধিক বিজেপি বিধায়ক আছেন। এদিকে ইম্ফল অঞ্চলের NDA বিধায়করা রাষ্ট্রপতি শাসন তুলে সরকার গঠনের দাবি তুলেছেন। মণিপুরের বিধানসভা ভাঙা হয়নি। কেন্দ্র মনে করছে, এখনও সরকার সময় আসেনি। এদিকে কুকিরা পৃথক বিধানসভা-সহ কেন্দ্রশাসিত অঞ্চলের দাবি তুলছেন। কেন্দ্র মেইতেই এবং কুকিদের সঙ্গে আলাদা ভাবে আলোচনায় বসলেও তাঁদের এখনও এক টেবিলে বসানো যায়নি।

প্রসঙ্গত মণিপুরে মেইতেই এবং কুকিদের মধ্যে সংঘর্ষের কারণে ২০২৩-এর মে মাস থেকে মণিপুরে হিংসা শুরু হয়। তার প্রায় ৮৬৪ দিন পর এই প্রথম প্রধানমন্ত্রী মণিপুরে গেলেন। ওই রাজ্যে মোদি ছিলেন মাত্র ৫ ঘন্টা।

অন্য খবর দেখুন